### **ANEXA 3. Documentele necesare avizării centrului comunitar integrat**

Documente ce se depun la **direcția de sănătate publică județeană** pentru analiză, verificare și întocmirea documentației pentru Ministerul Sănătății, Unitatea de incluziune socială

* Cererea de avizare a înființării centrului comunitar integrat;
* Nota justificativă privind necesitatea înființării centrului comunitar integrat conform strategiei/direcţiilor strategice/obiectivelor de dezvoltare a asistenţei medicale comunitare la nivel de unitate/ subdivizuine administrativ- teritorială;
* Copie de pe organigrama unității/subdiviziunii administrativ- teritoriale sau a centrului comunitar integrat(CCI), dacă CCI va avea personalitate juridică, din care să reiasă existența asistentului medical comunitar și a asistentului social;
* Existența documentelor doveditoare pentru persoana coordonatoare a centrului comunitar integrat, cu expertiză în abordarea integrată a activităţii medico-socio- educaţionale din centre şi în implementarea activităţii de asistenţă medicală comunitară: cum ar fi, dar fără a ne limita la: CV, diploma studii / diploma master, cursuri de specializare.)
* Protocolul de colaborare intre unitatea/subdiviziunea administrativ-teritorială și cabinet de medicină de familie privind derularea activității de asistență medicală comunitară;
* Autorizație sanitară eliberată de direcția de sănătate publică județeană pentru spațiile în care se furnizează servicii medicale;
* Schița spațiului și amplasarea în zonă;
* Documente care sa ateste funcționarea altor servicii medicale, sociale, educaționale, după caz.

#### Documente către Ministerul Sănătății- Unitatea de incluziune socială ce vor fi transmise de către direcția de sănătate publică județeană:

* + Nota justificativă de argumentare a necesității înființării centrului comunitar integrat;
	+ Fisa de evaluare completată de către personalul împuternicit din direcția de sănătate publică județeană care va include și recomandarea de înființare a centrului comunitar integrat
	+ Decizia de conformitate semnată de directorul executiv al direcției de sănătate publică județeană

Directia de sănătate publică județeană va transmite la Ministerul Sănătății, Unitatea de incluziune social, tot dosarul cu cele trei documente menționate anterior, în formă scanată prin mijloace de comunicare electronice.